

**СРЕДНО УЧИЛИЩЕ**

**“СВЕТИ КЛИМЕНТ ОХРИДСКИ“**

**ГР. СИМЕОНОВГРАД, УЛ. “ХРИСТО БОТЕВ” №37**

***тел.: Директор 03781/2041; e-mail: 2604004@edu.mon.bg***

Утвърдил :

Директор:................. /Т. Иванова /

УЧИЛИЩНА ПРОГРАМА

ЗА ЦЕЛОДНЕВНА ОРГАНИЗАЦИЯ НА УЧЕБНИЯ ДЕН

В СУ „ СВ.КЛ.ОХРИДСКИ” СИМЕОНОВГРАД

за учебната 2023/2024г.

1. ОБЩИ ПОЛОЖЕНИЯ

1.1. Характеристика на целодневната организация на учебния ден в училището

СУ „ Св.Кл.Охридски” е средищно неспециализирано училище в което се обучават 415 ученици от І до ХІІ клас, разпределени в 21 паралелки. Организацията на учебния ден е целодневна за І-VІІ клас. За целта има сформирани 7 групи за целодневна организация, от които 4 в начален етап и 3 в прогимназиален етап. В групите от начален етап са включени целите паралелки , а групите в прогимназиален етап включват ученици от няколко паралелки на един клас. Пътуващите ученици от други насели места задължително са включени в групи за целодневна организация, останалите ученици посещават групи за целодневна организация по желание на родителите.

**1.2 Нормативно основание за разработване на програмата**

Училищната програма за целодневна организация на учебния ден е разработена в съответствие със ЗПУО и чл.19 от Наредба №10/01.09.2016г. за организация на дейностите в училищното образование.

Редът, условията и начинът на сформирането и организирането на групите за целодневна организация в училището се осъществява съгласно Закона за предучилищното и училищното образование; Наредба за финансирането на институциите в системата предучилищното и училищното образование, Наредба №10 от 01.09.2016 г. за организация на дейностите в училищното образование, ПДУ и др.

**1.3 Предназначение на програмата**

Училищната програма е предназначена да отрази целите, условията и реда за провеждане на целодневната организация в начален и прогимназиален етап. Училищната програма включва дейностите в групите в начален и прогимназиален етап, както техните различия, така и общите им характеристики предвид постигане на качествен образователно- възпитателен процес.

**1.4 Цел на програмата**

Основна цел на програмата е да се регламентират условията и редът за провеждане на целодневната организация на учебния ден за учениците от 1 до 7 клас в СУ « Св.Кл.Охридски» , с оглед повишаване качеството на обучение и ограничаване предпоставките за нередовна посещаемост на учебните занятия и отпадане от училище.

***Подцели:***

- Насърчаване развитието на ключови компетентности, творчески способности и умения за живот, необходими на учениците в съвременното общество

- Създаване на възможности за успешно преминаване в следващ клас и ограничаване на рисковете за отпадане от училище поради затруднение в усвояването на БКЕ и на учебния материал

**2. ОРГАНИЗАЦИЯ НА ДЕЙНОСТИТЕ В ГРУПИТЕ ЗА ЦЕЛОДНЕВНА ОРГАНИЗАЦИЯ**

**2.1 Режимни моменти**

Вътрешната структура на дейностите в часовете включват следните режимни моменти /разпределение на часовете за деня/:

* Блок А - обяд, организиран отдих и физическа активност – 2 учебни часа;
* Блок Б - самоподготовка – 2 учебни часа;
* Блок В – занимания по интереси - 2 учебни часа

За учениците от V до VII клас дейностите по самоподготовка, по организиран отдих и физическа активност и по занимания по интереси се разпределят за деня, съобразно седмичното разписание, като общият им брой е не по- малко от 6 часа.

Часовете от блок А

Часовете от блок А по организиран отдих и физическа активност включват:

1. организиране и провеждане на отдиха и спорта на учениците за създаване на здравословни навици и осъществяване на преход към самоподготовката;

2. осигуряване на време за обедното хранене на учениците.

Часовете от блок А се провеждат в периода от 12 до 14.00 часа в зависимост от организацията на учебния ден на конкретния клас.

Часовете от блок А се провеждат в стола на училището и във физкултурните салони или на открито при благоприятни метеорологични условия.

По време на отдиха учениците се разтоварват от умственото напрежение, установяват емоционални контакти, създават определени взаимоотношения. Учителите в ЦДО наблюдават проявите на учениците по време на отдиха и при необходимост вземат мерки за преодоляване на напрежението.

**Часовете от блок Б**

Часовете от блок Б по самоподготовка на учениците включват:

1. ситуации за осмисляне на изучаваното съдържание по време на учебния час;

2. усвояване на начини и методи за рационално учене;

3. подготовка на домашни, проектни задания и/или задачи;

4. подготовка за класни и контролни работи;

5. изпълнение на допълнителни задачи и упражнения във връзка с общообразователните учебни предмети от седмичното разписание, поставени от учителя на групата;

6. формиране на умения за самостоятелно планиране и организиране на подготовката;

7. консултации с учители по различни учебни предмети.

Самоподготовката допринася за правилното и трайно усвояване на учебния материал и съдейства за формиране на навици за самостоятелно учене с разбиране, стимулира толерантно взаимодействие чрез усъвършенстване на уменията за общуване.

Самоподготовката е основен момент в целодневното обучение, като при нея не се изисква повторение на преподаването, а осигуряване на спокойна, съзидателна среда за работа на учениците и засилване на увереността им за самостоятелна работа.

В началото на самоподготовката учителят в ЦДО е длъжен:

- да се осведоми за изявите на учениците за деня;

- да се осведоми за получените оценки по отделните предмети;;

- да се осведоми за пропуските в знанията на учениците в групата за целодневна организация;

- да помага на учениците, като ги насочва към самостоятелна работа;

- да помага на учениците, като стимулира тяхната активност съобразно индивидуалните особености на учениците.;

- да поддържа връзка и обменя информация с учителите ;

- да съгласува с учителите педагогическите изисквания.

Учителят на групата се консултира с учителите по учебните предмети и съвместно определят съдържанието на самоподготовката.

В зависимост от потребностите на учениците, се осигуряват консултации с учители–специалисти./ по отделните учебни предмети или от началните учители./ Консултациите се провеждат по утвърден от директора график за консултациите по време на самоподготовката. Консултациите се провеждат независимо от консултациите по чл. 178, ал. 1, т. 5 ЗПУО.

**Дидактически изисквания по време на самоподготовка**:

- преглед на преподадения учебен материал и необходимите понятия;

- учене по едно и също време при строго спазване на моменти за почивка /отдих/;

- степенуване по трудност на учебните предмети, включени в самоподготовката;

- усвояване и затвърждаване на учебното съдържание с разбиране;

- стремеж към самостоятелно преодоляване на трудности и предизвикателства;

- старателно и коректно написване на домашните работи и трайно усвояване на учебното съдържание;

**Часовете от блок В**

Заниманията по интереси включват разнообразни забавни дейности, които имат за цел да предотвратят умората и да развият детското мислене, да придобият нови и полезни знания.

Заниманията по интереси се организират в зависимост от желанието на учениците, техните възрастови особености и възможностите на училището и могат да не са свързани с учебните предмети по училищния учебен план.

Заниманията по интереси се организират с оглед мотивиране на учениците и родителите за включване в целодневната организация и могат да включват занимания, които не са пряко свързани с часовете по ООП или РП, задължителни учебни часове, избираеми учебни часове и факултативни учебни часове.

**Заниманията по интереси могат да включват:**

а./ дидактически игри;

б/ спортни игри;

в/ запознаване с различни български обичаи, традиции и празници;

г/ четене на допълнителна литература и самостоятелно общуване с книгата;

д/ просещение на детски спектакли, изложби и концерти;

е/ слушане на музикални произведения;

ж/ игри по избор на учениците/ домино,шах и др./

з/ подготвяне на подходяща украса за празниците;

и/ лично творчество

Заниманията по интереси могат да бъдат съчетавани с извънкласните дейности.

Часовете от блок В се провеждат в залата «Дейности по интереси». Могат да се провеждат в училищната или градска библиотека.

В училището се осигурява по време на целия ден охрана и медицинско обслужване .

***2.2. Продължителност на часовете за всяка една от групите***

І и ІІ клас – 35 минути; ІІІ и ІV клас – 40 минути; V – VІІ – 40 минути

***2.3. Седмично разписание на часовете на групите***

**І и ІІ клас**

**От Понеделник до петък**

От 12.25 до 13.10часа –обяд и организиран отдих и физическа активност

От 13.10- 13.45 часа –обяд и организиран отдих и физическа активност

От 13.45 -14.20 часа –самоподготовка

Междучасие -10 минути - от 14.20-14.30

14.30 -15.05часа–самоподготовка

Междучасие -10минути от 15.05 -15.15

15.15-15.50часа-занимания по интереси

Междучасие -10минути от 15.50 до 16.05

От 16.05 -16.40.часа – занимания по интереси

**ІІІ - ІV клас**

**От Понеделник до петък**

От 13.15 до 13.55 часа – обяд и организиран отдих и физическа активност

От 13.55- 14.35 часа –обяд и организиран отдих и физическа активност

От 14.35 -15.15 часа –самоподготовка

Междучасие -15 минути от 15.15 до 15.25

15.25 -16.05часа –самоподготовка

Междучасие -10 минути

16.15-16.55 часа -занимания по интереси

Междучасие -10минути от 16.55 до 17.05

От 17.05. – 17.45 – занимания по интереси

**V-VІІ клас – от Понеделник до петък / при 40 минутни часове преди обяд/**

От 13.00– 13.40 часа –обяд и организиран отдих и физическа активност

От 13.40 -14.20 часа– самоподготовка

Междучасие -10 минути

От 14.30 -15.10 часа –самоподготовка

Междучасие-10минути

15.20 -16.00 часа – занимания по интереси;

16.00 -16.40 часа –занимания по интереси;

16.40- 17.20 –организиран отдих и физическа активност

**2.4 Педагогически изисквания при провеждане на дейностите в** групите за целодневна организация

**2.4.1 Педагогически изисквания при провеждане на организиран отдих и спорт**

Ключови акценти**:**

-възпитателно взаимодействие;

- поведенчески потенциал;

- разтоварване от умствено напрежение;

- непрекъснати наблюдения и проява на дискретност

Условия**:**

- за хранене

- място за провеждане на отдих и физическа активност

**2.4.2 Педагогически изисквания при провеждане на самоподготовка**

Ключови акценти:

- задачите на самоподготовката;

- сам + подготвя: самостоятелна работа на ученика, ефективно подпомагана от учителя и стимулираща активността му;

- в един час се организира самоподготовка по повече от един учебен предмет;

- добра комуникация между учителя в ГЦДО и учителя;

- провеждане на консултации от учители, преподаващи по ООП, РП в задължителните учебни часове и избираемите учебни часове ;

- дидактически изисквания по време на самоподготовката;

Условия:

- създаване на спокойна и уютна, приобщаваща среда за работа;

- осигуряване на процеса с дидактически материали;

- място за провеждане на самоподготовката –класна стая, кабинет, училищна библиотека и др.

**2.4.3 Педагогически изисквания при провеждане на дейности по интереси**

Ключови акценти

- подпомагане и допълване на обучението чрез различни занимания;

- различни са от клубни, кръжочни, извънкласни дейности;

- създаване на емоционална среда за отмора;

- изготвяне на тематични разпределения : включват графика на учебно време и описание на дейностите според ДОС за общообразователната подготовка - Наредба №5 от 30.11.2015 г. за общообразователната подготовка.

Условия

- помещения за провеждане на дейности по интереси;

- провеждане в кабинети, близки институции, класни стаи и др.

**2.4.4. Аспекти на работата на педагозите в групите:**

- прилагане на подходите за индивидуализация и диференциация, съобразен със състава на групата;

- непрекъснато обновяване и създаване на ангажираща, стимулираща и приобщаваща учебна среда;

- координиране на дейностите със заинтересованите страни: семейство, обществените интиституции, неправителствени организации.

- регулярно планиране, целеполагане и оценка / формиращо оценяване/

**2.4.5. Норми на преподавателската работа**

Изпълнението на нормите за преподавателска работа е част от трудовите задължения на педагогическия персонал.

Нормите за преподавателска работа включват дейности свързани с/със:

*а./ Самоподготовка на учениците, в която се включват:*

- планиране и организиране на възпитателно –образователния процес в часовете по самоподготовка на учениците;

- подпомагане на процеса на самоподготовка;

Избор и прилагане на подходящи и ефективни методи, средства и материали при организиране и провеждане на самоподготовка;

- обмяна на информация за преподавания учебен материал и еднаквите педагогически изисквания с учителите по предмети на съответния клас;

- опазване живота и здравето на учениците.

*б/ Организиран отдих и физическа активност*

- организиране обедното хранене на учениците;

- организиране отдиха и свободните игри на учениците;

-наблюдение и оценка на различните поведенчески ситуации по време на отдиха на учениците;

- провеждане на релаксиращи беседи и разговори с учениците по въпроси и тревоги, възникнали затруднения, споделяне на проблеми, възникнал конфликт и др. успокояване на емоциите и преход към самоподготовката им.;

- спазване на здравно-хигиенните норми и изисквания на учениците;

- опазване здравето и живота на децата и учениците.

*в/ Дейности по интереси:*

*-*организиране и провеждане на дейностите по интереси в групите;

*г/ Консултации с ученици:*

- насочване и съдействие за провеждане на индивидуални и групови консултации на учениците и с учители специалисти;

- използване на консултациите като метод за упътване, подпомагане с оглед засилване самостоятелността на ученика;

*д/ Диагностициране и насърчаване на постиженията на учениците:*

- прилагане на различни форми и техники за установяване на равнището на знания и умения с цел ефективно провеждане на самоподготовката на учениците;

- комуникация с родителите и информирането им за индивидуалното развитие и напредъка на учениците;

- обсъждане с учителите затрудненията и постиженията на учениците;

*е. Работа по индивидуални образователни програми:*

- участие в разработване на индивидуални образователни програми;

*-* индивидуална работа с изоставащи или напреднали ученици;

- прилагане на разнообразни в това число и интерактивни методи в работата си.

Съгласно чл.4, ал.3 и ал.9 от Наредба №4/20.04.2017г. за нормиране и заплащане на труда нормата на преподавателска работа на учителите в ЦДО се отчита в астрономически часове, които включват освен 6-те часа на ден за самоподготовка, занимания по интереси и организиран отдих и физическа активност, също и други дейности с учениците свързани с опазване на тяхното здраве, осигуряване на безопасни условия на работа и др.

Извън основните дейности в рамките на 8 часовия работен ден учителите в ЦДО изпълняват и **допълнителни дейности свързани с:**

а./ осигуряване на необходимите материали за часовете по самоподготовка –тестове, задачи, пособия,материали, справки, дидактическа и учебна литература;

б./ осигуряване и подготовка на необходимите материали за часовете за занимания по интереси –материали, пособия, инструментариум и др.

в./ попълване на училищната документация;

г./ осъществяване на връзка и взаимодействие с родителите;

д./ планиране, организиране и провеждане на квалификационно-методическа дейност извън задължителните учебни часове;

е./ участие в организирани квалификационни дейности

ж./ участие в дейности по разработване на проекти по програми;

з./ обмяна на добри практики между;

и./ оказване на методическа помощ и консултации;

й./ участие в провеждането на педагогически съвети, оперативки;

к./ участие в родителски срещи;

л./ участие в организирането и провеждането на училищни дейности за популяризиране на целодневната организация на учебния ден;

В случаите на допълване на минималната норма задължителна преподавателска работа за учителските длъжности от V-VІІ клас с до 4 часа седмично с часове по самоподготовка при целодневна организация на учебния ден, останалите часове за дейности по интереси могат да се разпределят на учителите специалисти- ръководители на извънкласни дейности по желание на учениците.

**2.4.6 Отразяване на целодневната организация в документация:**

- Списък – Образец1;

- Седмичното разписание на часовете в училището;

- Годишен план за дейността на училището;

- Книга с протоколи от заседанията на ПС;

-Дневник на ГЦДО;

**3. Годишни тематични разпределения- съгласно Наредба за учебния план**

**4. Условия за постигане на ефективност и резултатност на учебно-възпитателната подготовка при целодневна организация на учебния ден:**

4.1 Обогатяване и обновяване на учебната среда с подходящо обзавеждане и съвременно техническо оборудване и създаване и поддържане на безопасно и спокойно място, където учениците, обучаващи се на целодневен режим се разтоварват с любимите си занимания, да отпочиват, да комуникират пълноценно помежду си и да се включват активно и пълноценно в плануваните дейности.

4.2 Подсигуряване и насърчаване на учениците до достъпа на разнообразни форми на непрекъснато образование;

4.3 Подпомагане на родителите в обучението на децата им;

4.4 Използване на съвременни педагогически технологии, подходи и методи, изнесени учебни часове в близки институции, природни обекти и исторически забележителности, съобразно спецификата на училището и групата;

**5. Мониторинг, наблюдение и контрол на дейности при целодневното обучение;**

5.1 Контрол от страна на директора;

5.2 Оценяване напредъка на учениците от страна на учителя:

- използване на педагогически методи и подходи, съобразени със спецификата на групата, които да подпомогнат успеваемостта на учениците в групата / формиращо оценяване/

- извършване на вътрешно оценяване на самоподготовката и техния напредък / формиращо оценяване/;

**6. Очаквани резултати от изпълнението на Програмата**

6.1 Повишено качество на образователно –възпитателния процес чрез: създаване на възможности за успешно преминаване в следващ клас; инвестиции в учениците от най-ранна възраст; позитивно въздействие върху личността на ученика, чрез включване във всекидневна мултикултурна и конкурентна среда при упражняване както на учебни, така и на спортни, развиващи, възпитаващи дейности и занимания по интереси, социализация на учениците за развитие на умения за работа в екип, концентрация и устойчивост на вниманието, изграждане на положителна нагласа към образованието.

6.2 Ограничени предпоставки за отпадане на ученици от училище, поради затруднения в усвояването на БКЕ и учебното съдържание и задържането им в училище и създадена мотивация за учене и труд, активно участие в образователно – възпитателния процес чрез ангажиране на свободното време на учениците, осигурените благоприятни условия за отдих и учебни занимания и стимулиране на творческото развитие на учениците

6.3 Утвърждаване на средищното училище като успешна политика за модернизиране и оптимизиране на училищната мрежа.;

6.4 Повишаване нивото на социализация на учениците, обхванати вгрупите, както и възпитание в толерантност, сътрудничество и стремеж към успех.

**7. ОТЧИТАНЕ НА РЕЗУЛТАТИТЕ**

- На ПС се обсъжда дейността в ГЦДО – трудности и успехи, % присъствия и отсъствия

- Отчитане на резултати по предмети – в края първи срок и втори срок

- Отчитане на годишни резултати

- Резултати от НВО в седми клас;

- Резултати от входящо и изходящо ниво.